อันตราย! “DW เจพีฯ” อ้างอิงดาวน์โจนส์ สวิงวันเดียวเกิน 100,000% ก่อนหมดอายุใน 2 วัน
อันตราย! “DW เจพีฯ” อ้างอิงดาวน์โจนส์ เคลื่อนไหววันเดียวพุ่งเกิน 100,000% ก่อนหมดอายุในวันที่ 17 ก.ย.นี้
อันตราย! “DW เจพีฯ” อ้างอิงดาวน์โจนส์ เคลื่อนไหววันเดียวพุ่งเกิน 100,000% ก่อนหมดอายุในวันที่ 17 ก.ย.นี้
15 ก.ย. 2564

ผู้สื่อข่าวรายว่า ราคาหุ้น DJI41C2109A หรือ Call Warrants issued by JPM #A ปิดตลาดวันนี้ (15 ก.ย.64) ที่ระดับ 4.80 บาท บวก 4.78 บาท หรือ 23,900% สูงสุดที่ระดับ 27.25 บาท ต่ำสุดที่ระดับ 0.03 บาท ด้วยมูลค่าการซื้อขาย 377 ล้านบาท
ทั้งนี้ พบว่า DJI41C2109A มีความเคลื่อนไหวระหว่างวันที่ผันผวน หลังเปิดตลาดมาที่ระดับ 27.25 บาท ซึ่งเป็นราคาสูงสุดของวัน หรือคิดเป็นการปรับตัวขึ้นเกินกว่า 100,000% เมื่อเทียบกับราคาปิดวานนี้ที่ระดับ 0.02 บาท ก่อนจะถูกแรงซื้อ-ขายออกมาอย่างผันผวนในช่วงท้ายของการซื้อขายวันนี้
อย่างไรก็ตาม คาดว่าเป็นการเข้าเก็งกำไรก่อนวันทำรายการซื้อขายสุดท้ายในวันที่ 17 ก.ย. 2564 โดย DJI41C2109A มีวันใช้สิทธิวันที่ 22 ก.ย. 2564 ส่วนวันปิดสมุดทะเบียนเพื่อพักการโอน DW วันที่ 22 ก.ย. 2564 และตลาดหลักทรัพย์จะขึ้นเครื่องหมาย SP ในวันที่ 20 ก.ย. – 22 ก.ย. 2564